कहावत है कि घूमने का मतलब ही ज़िंदगी जीना है।
शायद हाँ, अगर पहले आप एयरपोर्ट में दिन भर बिताकर थककर चूर न हो जाएँ।
मेरा मतलब, आप और कहाँ दो घंटे पहले आने के लिए बताए जाने के बाद...
दो घंटे देर होने के
क़रीब आएँगे?
फिर भी, मुझे लगता है कि पिछले साल के मेरे सफ़र मेरे लिए फ़ायदेमंद रहे थे।
प्रतीत होता है कि उनसे मेरा नज़रिया बढ़ा है।
कुछ हद तक।
इसलिए अब, मैं वहाँ घूमने जा रहा हूँ जहाँ जाना किसी भी
सम्मानित यात्री के लिए अनिवार्य है।
मैं यूरोप घूमने जा रहा हूँ।
ठीक है। अभी हम दरअसल कहाँ हैं?
मैं पूरा महाद्वीप घूमूँगा...
एक छोर से दूसरे तक।
मैं कुछ छुपी हुई ख़ूबसूरतियों की खोज करने और रोमांच की इस उभरती भावना को अपनाने के लिए...
आप यह देख रहे हैं?
...असाधारण रास्तों की ओर जा रहा हूँ।
मुझे देखिए। मैं कितना साहसी हूँ।
वे यहीं हैं। यह क्या है, सामने का हिस्सा?
मैं नए स्वाद चखूँगा...
वाह, यह स्वादिष्ट था।
अंगूर तैयार हैं।
और स्थानीय लोगों की तरह रहने की कोशिश करूँगा।
मेरे गाँव में स्वागत है।
यह पागलपन है।
मैंने अभी-अभी तुम्हारी जान बचाई। मुझे याद रखना।
मैं अपनी सारी चिंताएँ भूलकर...
वे आ रहे हैं।
आप यह अनुमान ही नहीं लगा सकते कि अत्यधिक आतंकित होने पर शरीर क्या करेगा।
मुझे नहीं लगता कि बड़े होने के बाद, मैंने कभी ऐसा कुछ किया है।
वे शब्द बोलने वाला हूँ
जो मैंने पहले कभी नहीं बोले।
मैं उड़ान के लिए तैयार हूँ।
द रिलक्टंट ट्रैवलर विद यूजीन लेवी
यूरोप
ठीक है, चलिए मान लें।
आप मेरे पास घूमने को लेकर सलाह लेने नहीं आएँगे और मैं आपको दोष भी नहीं देता हूँ।
पर अगर आप आते, तो मैं कहता
कि बेशक दुनिया में घूमने के लिए यह मेरा पसंदीदा देश है।
इटली
इटली के प्रति मेरा प्यार रोम और वेनिस घूमकर जागृत हुआ था।
अब, मैं यह पता करने वापस लौटा हूँ कि इस जगह की ऐसी क्या ख़ासियत है
कि मैं यहाँ बार-बार आना चाहता हूँ।
इटालियन "ल डोल्चे वीटा" यानी "सुखद ज़िंदगी" के बारे में बोलते हैं।
वैसे, अब तक मेरी ज़िंदगी काफ़ी सुखद रही है,
पर किसे बीच-बीच में रोमांच नहीं चाहिए होगा?
पर वे ऐसी ज़िंदगी कैसे हासिल करते हैं? उनका राज़ क्या है?
मैं उम्मीद कर रहा हूँ कि मुझे यह जवाब फ़्लोरेन्स और बाकी के टस्कनी में मिलेगा।
- मेरा नाम साउरो है। - यूजीन।
ठीक है, आपसे मिलकर ख़ुशी हुई। यह लीजिए।
बहुत-बहुत धन्यवाद।
मुझे बस इतनी ही इटालियन आती थी।
जर्मनी में, मैंने व्हीटग्रास पी
और सूप चबाया।
तो अब मैं थोड़ी भोग-विलास वाली जगह के लिए तैयार हूँ।
और ख़ूबसूरत टस्कनी के अलावा वह कहाँ हो सकती है?
इस क्षेत्र की राजधानी, फ़्लोरेन्स से शुरुआत कर रहा हूँ।
रेनेसांस के केंद्र से।
यहाँ ऊपर से शानदार नज़ारा दिख रहा है, साउरो।
हाँ, वह बढ़िया नज़ारा है।
ऐसा शहर जो भरा है कला से, संस्कृति से और...
अरे, कूड़ा।
- हाँ, शायद। - मैं यह नहीं सोच रहा था।
मैं मेरे शहर में कूड़ा उठाने वाले ट्रक देख सकता हूँ।
इसका एक कारण है कि उन्हें कूड़ा उठाने वाले इतने सारे ट्रक क्यों चाहिए...
अरे, नहीं।
...ढेरों पर्यटक।
फ़्लोरेन्स में सालाना 16 मिलियन पर्यटक आते हैं।
कई लोग फ़्लोरेन्स घूमना चाहते हैं।
अह-हँ।
मुझे इस पर गर्व नहीं है।
पर अगर आपको लगता है कि मैं बुरा मुसाफ़िर हूँ, तो मैं उससे भी बुरा पर्यटक हूँ।
यहाँ कई लोग हैं।
पर अगर मुझे ठीक से फ़्लोरेन्स देखना है...
वाह।
...मुझे एक महत्वपूर्ण कौशल सीखना होगा,
जगह घूमने की प्राचीन कला।
हैलो, इटली में स्वागत है, यूजीन। आपसे मिलकर बेहद ख़ुशी हुई।
- सुप्रभात। - सुप्रभात।
आपसे मिलकर ख़ुशी हुई।
इटली में स्वागत है और फ़्लोरेन्स में स्वागत है।
चलिए घूमें और मैं आपको शहर दिखाऊँगा।
हाँ, ज़रूर।
गाइड के रूप में, एमिलियानो इटालियन इतिहास, संस्कृत
और ख़ुद फ़्लोरेन्स को लेकर जुनूनी हैं।
हर इटालियन फ़्लोरेन्स से जुड़ा हुआ है।
हमारी भाषा ही फ़्लोरेन्स से है।
सच कहूँ तो, यह हमारा हिस्सा है। इसे शब्दों में बयान करना कठिन है।
- मैं बता सकता हूँ कि आप इटालियन हैं। - हाँ। जानता हूँ। हम...
कि... आप ख़ुद को रोक नहीं सकते हैं।
क्या आप अपने हाथ जेब में रखकर बात कर सकते हैं?
मुझे नहीं लगता मैं कर सकूँगा।
इससे मेरा मुँह बंद हो जाएगा।
हाथ के इशारे हमारी संस्कृति का हिस्सा हैं।
यहाँ 250 से ज़्यादा आधिकारिक इटालियन हाथ के इशारे हैं।
पर मैं आपको एक आम इशारा सिखाऊँगा।
चलिए मान लें कि आप... कोई अजनबी आपके पास आता है,
- और आप परेशान होना नहीं चाहते हैं। - हाँ।
आप कह सकते हैं... आप कहेंगे, "आपको क्या चाहिए?
आपको क्या चाहिए?"
- हाँ। - आपको क्या चाहिए?
हाँ, आपको क्या चाहिए?
- आपको क्या... आप... - हाँ, आपको क्या चाहिए?
यह रवैया, आपने देखा?
ए, क्या... ए, क्या?
आप आक्रामक दिख सकते हैं अगर आपको नहीं पता आप किससे बात कर रहे हैं।
मैं किसी अजनबी के साथ
- ऐसा नहीं करूँगा, पर... - नहीं।
- कह नहीं सकते। - कह नहीं सकते।
आप कह नहीं सकते।
भले ही मैं अपने हाथ हिलाने को लेकर अचानक सचेत हो गया हूँ,
मैं अपने दौरे के लिए तैयार हूँ।
आप इटली के सबसे ख़ूबसूरत कथीड्रलों में से
एक के सामने हैं। यह सांता मरिया देल फ़िओरे है।
वैसे, मैं हमारे सफ़र के शुरुआत में ऊपर से देख रहा था।
पर ऊपर से अंदाज़ा नहीं लगाया जा सकता कि यह कितना विशाल है।
इस बारे में सोचिए। यहाँ 30,000 लोग इकट्ठा हो सकते हैं।
सन् 1296 में इसका निर्माण शुरू हुआ
और इस कथीड्रल को बनाने में 140 साल लगे...
- यह बेहद शानदार है। - जानता हूँ। यह हैरतअंगेज़ है।
...और सबसे ऊपर रेनेसांस के दौर की इंजीनियरिंग का चमत्कार है।
उस समय, कथीड्रल बनाना चुनौतीपूर्ण था।
वह शानदार था।
बस गुंबज बनाने में ही 16 साल लगे।
वाह।
चालीस लाख ईंटों से बना,
यह अभी भी दुनिया में अपनी तरह का सबसे बड़ा है।
मैं केवल कल्पना कर सकता हूँ कि अंदर का नज़ारा कैसा होगा।
आप कथीड्रल देखने के लिए लाइन में लगना चाहते हैं?
नहीं। मैं लाइन में नहीं लगता हूँ।
मैं बस यह नहीं कर सकता। मैं पर्यटकों के दल में शामिल नहीं हूँगा।
मैं यह नहीं करूँगा...
बस यहाँ मौजूद हो पाना, इसे देख पाना।
मैं यहाँ हूँ और वह कथीड्रल है।
इतना काफ़ी है। मैं वह देख चुका हूँ।
क़िस्मत से, मैं ऐसे गाइड के साथ हूँ, जो बिना परेशानी के,
मुझे उन चीज़ों तक ले जा सकता है जो मैं सच में देखना चाहता हूँ...
- वह रहा। - हाँ, वह शानदार है।
वह सच में शानदार है।
...माइकलएंजेलो के डेविड की तरह।
यह बेहद ख़ूबसूरत है।
- क्या यह असली डेविड है या... - यह एक प्रतिकृति है।
यह डेविड की सटीक प्रतिकृति है।
- यह प्रतिकृति है। - हाँ, हाँ।
मैं कल्पना कर सकता हूँ कि असली डेविड को देखने के लिए म्यूज़ियम में
- कितने लोग लाइन में लगे होंगे। - हाँ, बिल्कुल।
हाँ। आपको टिकट खरीदनी होगी,
- साथ ही लाइन में लगना होगा, हाँ... - हाँ, लाइन पे लाइन।
वैसे, आप देख सकते हैं... इसे देखने के लिए आपको लाइन में लगने की ज़रूरत नहीं है।
ठीक है, तो यह प्रतिकृति हो सकती है, पर मैंने थोड़ा समय बचा लिया है।
और मैंने तब भी एक विश्व प्रसिद्ध मूर्ति की प्रतिकृति देख ली है।
बाइबल की कहानी की वजह से, डेविड हर तरह से यहूदी दिग्गज हैं।
वैसे, शायद हर तरह से नहीं।
इकलौती चीज़ जो मुझे अजीब लगी, वह है उनका गुप्तांग।
वह खतनारहित लिंग जैसा दिखता है,
पर डेविड यहूदी थे।
यह साबित करता है कि माइकलएंजेलो ने कभी जल्दबाज़ी नहीं की थी।
मुझे देखिए। मैं अभी से कला समीक्षक बन गया।
और मुझे यहाँ आए केवल एक घंटा ही हुआ है।
पर पूरे अनुभव के लिए,
एमिलियानो ज़ोर दे रहा है कि मुझे रेनेसांस कला का अपना संस्करण चाहिए।
यह माइकलएंजेलो, दा विन्ची जैसे कलाकारों का घर है,
इसलिए, आपको इसका अनुभव करना होगा।
- कैरीकेचर, समझे? - कैरीकेचर।
हाँ।
शहर में आने वाला हर आगंतुक अपना स्केच बनवाता है।
कृपया।
अरे, यह बेहद डरावना हो सकता है।
बड़ी... बड़ी मुस्कान दीजिए।
इस तरफ़ देखिए, मिस्टर।
आपको पसंद हो या न हों, यही मेरी बड़ी मुस्कान है।
अब ज़्यादा तेज़ मत बनाइए।
एमिलियानो ने मुझे आश्वासन दिया है कि कैरीकेचर का एक महान इतिहास है।
लियोनार्दो द विन्ची भी कैरीकेचर बनाया करते थे, समझे?
- द विन्ची कैरीकेचर बनाते थे? - हाँ, मज़े के लिए।
वैसे, मुझे... अब वह कहाँ हैं?
सच में, मैं ख़ुद को मोना लीसा से कम महसूस नहीं कर रहा।
- ठीक है। - अह-हँ।
- एक, दो... - हे भगवान।
हाँ, दिखाइए।
दिखाइए...
ख़ुश।
अब मुझे और मुस्कुराना होगा।
है न?
आगे बढ़ते हुए, अपने चित्र की तरह बेहद प्यारा महसूस करते हुए,
एमिलियानो के पास मुझे दिखाने के लिए एक आख़िरी नज़ारा है।
दुनिया के सबसे प्रसिद्ध पुल, पोन्ते वैकिओ पर स्वागत है।
पोन्ते वैकिओ फ़्लोरेन्स का सबसे पुराना और प्रसिद्ध पुल है।
अरे, वाह, वाह, वाह, वाह।
यह सच में बेहद शानदार है।
- यह लाजवाब है। - हाँ।
बुरा हुआ कि यहाँ कोई लोग नहीं हैं।
मुझे ग़लत मत समझिए,
यह कला और इतिहास से भरा एक बेहद सुंदर शहर है,
पर काश मैं इसे थोड़ी कम भीड़ में देख पाता।
शायद, वाइन के एक शानदार गिलास से दौरे का अंत करना शानदार रहेगा।
- बहुत ख़ूब। - हाँ।
हमें यह पसंद है।
- हे भगवान। यह बेहद ख़ूबसूरत है। - हाँ।
बस बेहद ख़ूबसूरत है।
- धन्यवाद। धन्यवाद। - सर, यह लीजिए।
चिय... एक और बात, जब आप इटली में चियर्स करें...
- हाँ। - ...तो आपको सामने वाले की आँखों में...
सामने वाले की आँखों में देखना होगा।
नहीं, गिलास की तरफ़ नहीं।
सीधे आँखों में।
नहीं।
हाँ।
- ठीक है। - हाँ, ऐसे ही।
- वाह। स्वादिष्ट है। - यह अच्छी वाइन है।
आप बेहद क़िस्मतवाले हैं क्योंकि यह...
यह इटली आने के लिए सबसे बेहतरीन मौसम है, क्योंकि अभी वाइन का मौसम है।
आप यहाँ टस्कनी में अंगूर तोड़ने का अनुभव लेना चाहेंगे?
- अंगूर तोड़ने का। - हाँ।
हम वहाँ ऊपर यही करेंगे?
हाँ, चलिए यह करें।
- मैं यह ज़रूर करूँगा। - हाँ।
शहर के बाहर आपको बेहद अलग अनुभव होगा।
यह बहुत शांतिपूर्ण है।
वहीं हम जीवन की उस धीमी गति का अनुभव कर सकते हैं।
मैं धीमी गति वाली किसी भी चीज़ के पक्ष में हूँ।
- यह रहा टस्कनी के नाम। - टस्कनी के नाम।
काफ़ी शानदार महसूस कर रहा हूँ।
मुझे लगता है कि यह अच्छा विचार है...
टस्कनी जाना और थोड़ी धीमी गति महसूस करना।
इटली में होने के पर्यटक पहलू से दूर जाना,
लगभग इटालियन जैसा महसूस करने की... भावना से।
यह अच्छी है।
यह... नहीं।
ख़ैर, यह वाला याद है, "आपको क्या चाहिए?"
- आपको क्या चाहिए? - हाँ, बिल्कुल। आपको क्या चाहि...
- आपको क्या चाहिए? - हाँ।
साउरो आ गया।
मैं आपसे कुछ दिन बाद मिलूँगा।
- टस्कनी में? - हाँ, वाइनरी में।
- धन्यवाद। - हाँ, अलविदा।
चलिए आपके होटल चलें।
तो फ़्लोरेन्स को अलविदा।
एमिलियानो के साथ शहर घूमकर मैंने यह देखा कि इटालियन लोगों को अपने इतिहास
और संस्कृति पर कितना गर्व है।
जैसा कि उसने कहा, यह उनके वजूद का हिस्सा है।
पर मैं दक्षिण की ओर ख़ूबसूरत भूदृश्य,
मध्ययुगीन महलों, प्राचीन गाँवों
और भीड़ की सुखद अनुपस्थिति वाले
ऑर्चिया वैली जा रहा हूँ।
इटालियन ग्रामीण इलाक़ों से बेहतर कुछ नहीं है।
और मैं अभी से जीवन की उस धीमी गति का अनुभव कर रहा हूँ जिसका एमिलियानो ने वादा किया था।
हम ऊपर जा रहे हैं।
हमारे पीछे कौन है?
कोई जो आगे जाना चाहता है?
अरे, आज उसकी क़िस्मत अच्छी है, हँ?
ज़ाहिर तौर पर, मेरा होटल इस पहाड़ी पर कहीं ऊपर स्थित है।
मुझे बस उसे ढूँढना होगा।
- हम पहुँच गए। - वाह।
- धन्यवाद। स्वागत है। - बहुत-बहुत धन्यवाद।
मोन्तेवर्दी
मैं सोच रहा हूँ और अंदाज़ा लगा रहा हूँ
कि मेरा होटल इस गाँव में ही कहीं है।
हैलो, यूजीन।
सुप्रभात।
- स्वागत है, मैं जानकार्ला हूँ। आप कैसे हैं? - मैं बढ़िया हूँ।
- आप आ गए। - हाँ।
मुझे यहाँ पहुँचने में लगभग साढ़े तीन हफ़्ते लगे।
जानकार्ला यहाँ 12 सालों से काम कर रही हैं।
तो, यह क्या है? क्या यही होटल है?
यह होटल का हिस्सा है।
और यह 12वीं सदी का एक गाँव है
जिसे फिर से जीवंत किया गया है।
यह एक जीवंत गाँव है। यहाँ अब भी 11 निवासी हैं।
- यहाँ अब भी लोग रह रहे हैं? - हाँ।
पता चला कि मैं होटल इसलिए ढूँढ नहीं पा रहा था
क्योंकि यह गाँव ही होटल है।
एक समय में, यह उन किसानों का घर था जो नीचे की ज़मीन पर खेती करते थे।
पर आज, होटल को मूल इमारतों के साथ
आसानी से मेल करने के लिए परिवर्तित कर दिया गया है।
मैं आपको यहाँ लेकर आना चाहती थी ताकि आप वैल द'ऑर्चा का विस्तृत नज़ारा देख सकें।
एक ऐसी जगह जहाँ आर्किटेक्चर और परिदृश्य
सदियों से तालमेल और सामंजस्य में रहे हैं।
आप यह देख रहे हैं?
यह शानदार नज़ारा है।
ख़ैर, आपके सुइट में स्वागत है।
यह काफ़ी ख़ूबसूरत है।
यह मोन्ते चितोना सुइट कहलाता है।
यह हमारे सबसे बड़े सुइटों में से एक है।
मुझे यह बेहद पसंद आया।
यह काफ़ी सुंदर है।
मुझे इतिहास की भावना के साथ यह सादगी बेहद पसंद आई।
मुझे बीम बेहद पसंद आए। मुझे लकड़ी बेहद पसंद आई।
मुझे यह देहाती अंदाज़ बेहद पसंद आया।
सुंदर नज़ारा दिखता है।
मध्ययुगीन पहाड़ी गाँव में एक बुटीक होटल।
मैंने ऐसा कुछ पहले कभी नहीं देखा है।
यह ऐसी जगह है जो इस यात्री को कम अनिच्छुक महसूस कराती है।
मुझे यहाँ आकर सच में बेहद ख़ुशी हुई, समझे?
मुझे यह धीमी गति और शांति बेहद पसंद आई।
यहाँ जीवन का तरीका ही अलग है, समझे?
यह बहुत ही आरामदायक तरीके से सभी इंद्रियों को प्रभावित करता है।
आप बस ऐसा महसूस करते हैं मानो आप बस लंबी साँस छोड़ना चाहते हैं।
मैं गाँव के पुराने चर्च के बग़ल में चौराहे पर नाश्ता करने जा रहा हूँ।
मेरी रात शानदार बीती।
एक आवाज़ भी सुनाई नहीं दी।
मैं खिड़कियाँ खुली रखी थीं, धीमी हवा अंदर आ रही थी, चैन की नींद सोया।
हमारे पास अंडे की भुर्जी हैं।
और मैं इसे अतिरिक्त ट्रफ़ल के साथ परोसूँगा।
अगर वे मेरे अंडों पर ट्रफ़ल डालना चाहते हैं, तो मैं मना नहीं करूँगा।
- मज़े कीजिए। - हाँ।
यह लग रहा है कि मैं "ल डोल्चे वीटा" यानी "सुखद ज़िंदगी" की ओर बढ़ रहा हूँ।
वाह, यह स्वादिष्ट है।
ख़ैर, मुझे बताया गया था
कि यहाँ टस्कनी के अंगूर के बाग़ों में अंगूर तोड़े जा रहे हैं
और मैंने यह ज़रूर कहा था कि अगर उन्हें मदद चाहिए, तो मैं मदद करूँगा।
पर जबकि मैं एमिलियानो के यह बताने का इंतज़ार कर रहा हूँ कि अंगूर तैयार हैं,
मेरे पास कुछ खाली समय है।
वैसे, भले ही मैं इस होटल में आराम करना चाहता हूँ,
जो कि मैं आराम से कर सकता हूँ,
कुछ है जो मुझे इन ख़ूबसूरत ग्रामीण इलाक़ों की ओर खींच रहा है।
तो मैं थोड़ी-बहुत खोज कर सकता हूँ।
बेशक अब तक आपको एहसास हो गया होगा कि मुझे इटालियन खाना बेहद पसंद है,
इसलिए होटल ने उस स्थानीय उत्पादक से मेरा संपर्क करवाया
जो मेरे नाश्ते की प्लेट पर मौजूद सबसे बेहतरीन चीज़ के लिए ज़िम्मेदार हैं।
मैं कभी ट्रफ़ल की खोज में नहीं निकला। मुझे कोई अंदाज़ा नहीं कि यह कैसे करते हैं।
मैं अच्छे चश्मों की खोज में निकला हूँ,
पर मैं ख़ुद को शिकारी नहीं कहूँगा।
मुझे बटोरना भी पसंद नहीं है।
सुप्रभात।
- हैलो। - सुप्रभात।
फेदेरीको।
- फेदेरीको। - यहाँ के मालिक।
- और मैं टानिया हूँ। आपसे मिलकर ख़ुशी हुई। - टानिया। आपसे मिलकर ख़ुशी हुई।
और यह कौन है?
- हमारा ट्रफ़ल हंटर। - हे भगवान।
ज़ारा।
- ज़ारा, हम ट्रफ़ल ढूँढने जा रहे हैं? - ठीक है।
- चलो। - हाँ?
चलो चलें।
टानिया फेदेरीको के साथ उनके ओलिव फ़ार्म और अंगूर के बाग़ में काम करती हैं,
जो एक बेहद प्रमुख जगह पर स्थित है।
हम टस्कनी के बेहद महत्वपूर्ण क्षेत्र में हैं
क्योंकि जंगल के उस हिस्से के अंदर,
ट्रफ़ल उगने के लिए बिल्कुल सही मौसम और मिट्टी है।
तो शायद मैं जो भी ट्रफ़ल ढूँढूँगा, मैं वह अपने पास रख सकता हूँ।
- शायद। - अच्छा? ख़ैर, शायद, हम इस पर चर्चा करेंगे।
ठीक है, चलिए शुरू करें।
यह तो ट्रफ़ल का देश जैसा लगता है।
दरअसल मुझे कोई अंदाज़ा नहीं है कि ट्रफ़ल का देश कैसा दिखना चाहिए।
सौभाग्य से, ज़ारा को यह पता है।
पता चला कि वे इन पेड़ों की जड़ों के बीच उगते हैं।
शिकारी को छोड़ दीजिए, हँ?
शाबाश।
शाबाश, ज़ारा। शाबाश, ज़ारा।
ट्रफ़ल।
ज़ारा। चलो भी, जान। तुम्हें काम पूरा करना है।
ज़ारा की सूँघने की शक्ति किसी इंसान के मुक़ाबले 50 गुना ज़्यादा है।
इसलिए वह ज़मीन के नीचे भी ट्रफ़ल की अनोखी गंध का पता लगा सकती है।
हमें कैसे पता चलेगा जब उसने कुछ ढूँढ लिया होगा?
देखिए... क्योंकि जब वह ट्रफ़ल ढूँढ लेती है,
वह काफ़ी उत्साहित हो जाती है और मिट्टी खोदने लगती है।
ज़ारा।
आपको लगता है कि उसे कुछ मिल गया है?
ज़ारा!
- धन्यवाद। - ठीक है।
उसने एक ट्रफ़ल ढूँढा!
नहीं।
- खोदो, खोदो, खोदो। यहाँ क्या है? - ट्रफ़ल कहाँ है, ज़ारा?
- वाह! - हाँ? अरे, वाह!
शाबाश, ज़ारा!
इस ट्रफ़ल को सूँघिए। आपको मिट्टी की महक मिलेगी।
- हाँ, मुझे... यक़ीनन। - हाँ।
आप एक ट्रफ़ल कितने में बेचेंगे?
- यह सोने जैसा है। - इसकी कीमत लगभग 60 यूरो है। कम से कम।
जंगल में 20 मिनट की सैर के लिए यह काफ़ी पैसे हैं।
हमने अच्छा काम किया। हमें एक ट्रफ़ल मिल गया।
और कुछ नहीं चाहिए। हमें एक ट्रफ़ल मिल गया।
अब, टानिया को मत बताना,
पर शायद इसे मैं पास्ते पर छिड़कूँगा।
पर अभी के लिए खाने को इंतज़ार करना होगा...
चूँकि अभी मुझे थोड़ी और खोज करनी है।
मैं सार्टियानो जा रहा हूँ,
एक 700 साल पुराना शहर जो मेरे होटल से नीचे स्थित है।
मुझे बताया गया है कि यहाँ का मधुर जीवन समुदाय ढूँढने के बारे में है।
किसी भी देश में जाना हमेशा एक रोमांचक सफ़र होता है,
इसलिए मैं उम्मीद कर रहा हूँ कि यह छोटी सी सैर रोमांचक हो सकती है।
स्थानीय लोग एक महत्वपूर्ण वार्षिक कार्यक्रम के लिए अभ्यास कर रहे हैं,
सैरसन की लड़ाई का।
और जानकार्ला ने मुझे बैकस्टेज पास दिलवाया है।
बढ़िया है! वाह।
- कितना शानदार है न? - यह स्टिफ़ानिया है।
- मैं आपको इनसे मिलवाना चाहती थी। - स्टिफ़ानिया।
- हैलो। आपसे मिलकर ख़ुशी हुई। - आपसे भी।
यह एक अभ्यास है, जो हमारे प्रतिभागी सैरसन की लड़ाई के लिए कर रहे हैं।
ये ड्रम और झंडे मुख्य कार्यक्रम के शुरुआती प्रदर्शन हैं,
एक लड़ाई प्रतियोगिता जो "कॉन्ट्राडा" नामक
सार्टियानो के पाँच पारंपरिक ज़िलों के
बीच होती है।
तो, हर "कॉन्ट्राडा" का अपना एक झंडा होता है?
हाँ। हर "कॉन्ट्राडा" में दो मध्ययुगीन ड्रमर, दो झंडे लहराने वाले होते हैं।
आप कितनी बार अभ्यास करते हैं?
- साल में कई बार, हाँ। - अच्छा?
साल भर।
- ठीक है। ठीक है। - हाँ।
अगर आप चाहें, तो हमारे प्रतिभागी आपको झंडा उछालना सिखा सकते हैं।
वैसे, किसने झंडे उछालने का सपना नहीं देखा होगा?
ठीक है।
- ठीक है, तो... - हाँ।
आप मेरा अनुसरण कीजिए।
मैं ऐसे करती हूँ।
जैसे...
और...
शायद मैं आख़िरी बार झंडा उछालूँगा।
आप नहीं चाहेंगे आपकी समाधि पर यह लिखा हो।
सिर में झंडा घुस गया था।
- ऐसे, और... - शुरू कीजिए।
अविश्वसनीय रूप से, यह मध्ययुगीन समय का कौशल है,
जब यह सैन्य परेड का हिस्सा था।
एक और बार।
और यहाँ मैं यह कौशल सीख रहा हूँ।
- ऐसे? - हाँ।
दरअसल, सीखने की कोशिश कर रहा हूँ।
तीन, और...
येय!
कृपया, बैठ जाइए।
पर अभ्यास के अगले हिस्से के लिए...
मैं किनारे से सुरक्षित रूप से देखूँगा।
यह एक मध्ययुगीन लड़ाई है।
यह लगभग 14वीं शताब्दी में प्रतियोगिता बनी।
- चौदहवीं शताब्दी में? - हाँ।
ठीक है।
अभी ड्रमर और झंडे उछालने वालों के साथ
उद्घाटन जुलूस शुरू होने वाला है।
यह प्रतियोगिता उस समय की याद दिलाती है
जब योद्धा घोड़े पर सवार होकर हिंसक रूप से टकराते थे।
पर आज, लक्ष्य के रूप में प्रतिद्वंद्वी को हटाकर एक छोटी सी रिंग रखी गई है।
वह काफ़ी छोटी रिंग है।
वह काफ़ी छोटी रिंग है और लैन्स दो दशमलव 80 मीटर लंबा है।
तो, लंबा लैन्स, छोटी रिंग।
यह असंभव काम लगता है, पर...
- वाह। वह इसमें माहिर है। - हाँ।
शाबाश।
अब, अगर मैं यात्रा की अपनी पुरानी आदतों पर क़ायम रहता,
तो मैं टस्कनी को इस तरह नहीं देख पाता।
अंत में, मुझे हमेशा ख़ुशी होती है कि मैं बाहर घूमता हूँ
और इन अनुभवों को हासिल करने की कोशिश करता हूँ।
यह काफ़ी फ़ायदेमंद है।
और मुझे एहसास हुआ है कि, खाने के साथ-साथ,
मुझे समुदाय की यह भावना भी बेहद पसंद है।
इटालियन लोगों की तरह, यह दोनों मेरे लिए बेहद मायने रखते हैं।
यह थोड़ा भावनात्मक है।
एक तरह की प्यारी, पारिवारिक, सामुदायिक भावना है।
आज मैंने ख़ुद को पर्यटक जैसा महसूस नहीं किया।
मैंने टस्कनी के नागरिक जैसा महसूस किया।
यह महसूस करके ख़ुशी हुई कि मैं इसका हिस्सा हूँ।
धन्यवाद।
आपका स्वागत है। कैपेचीनो का मज़ा लीजिए।
ज़रूर।
दिन की शुरुआत ऐसे ही होती है।
इटली मेरे जीवन की गति के उतना ही क़रीब है
जितना कोई भी अन्य देश जहाँ मैं गया हूँ।
आज इटली में मेरा आख़िरी दिन है
और एमिलियानो ने मुझे अंगूर के बाग़ में मिलने को कहा है,
उम्मीद है कि अंगूर तोड़ना शुरू करने के लिए।
मुझे लगता है कि वहाँ जाकर मदद करना,
कुछ अंगूर तोड़कर टोकरी में डालना, यह मज़ेदार अनुभव होगा,
पर प्रकृति निर्धारित करती है कि चीज़ें कटाई के लिए कब तैयार होंगी।
एमिलियानो!
- ए, यूजीन! - कैसे हो?
- मतेओ। आपसे मिलकर ख़ुशी हुई। - मतेओ।
आप दोनों एक-दूसरे को कैसे जानते हैं?
हम 22 साल पहले एलीमेंट्री स्कूल में मिले थे
और हम भाइयों की तरह साथ पले-बढ़े।
वाह।
इटली दुनिया के सबसे बड़े वाइन उत्पादकों में से एक है
और परंपरागत रूप से, जब अंगूर तैयार हो जाते हैं,
तो पूरा समुदाय "ला वेंडेमिया," या अंगूर तोड़ने की प्रक्रिया में शामिल हो जाता है।
साल के इस समय, आपको आपने "नॉनो," यानी दादाजी का
फ़ोन आता है।
"तुम इस सप्ताहांत को क्या कर रहे हो?" "पता नहीं।"
"तो मेरे साथ चलो। हमें अंगूर तोड़ने हैं।"
- यह मज़ेदार है। आपको बेहद पसंद आएगा। - ठीक है।
- आपको बेहद पसंद आएगा। - ठीक है। यह बढ़िया है।
- आप चलना चलेंगे? - हाँ, चलिए यह करें।
चलिए यह करें।
- सुप्रभात। - ए।
- आपका नाम क्या है? - एनेआ।
- मैं यहाँ का मैनेजर हूँ। - यूजीन।
- आपसे मिलकर ख़ुशी हुई। - आपसे भी।
- तो हम अंगूर के बाग़ में जा रहे हैं? - हाँ।
हम यह देखने जा रहे हैं कि कौन सा क्षेत्र अंगूर तोड़े जाने के लिए ज़्यादा उपयुक्त हैं।
क्यों कुछ बाग़ अन्य बाग़ों के मुक़ाबले पहले तैयार होंगे?
क्योंकि हमारे पास चार प्रकार के लाल अंगूर हैं
और हर एक अलग समय पर पकते हैं।
यह मर्लो क्षेत्र है।
पहले हम यहाँ देखेंगे।
पहले, हम खाकर देखेंगे। खाने पर आपको क्या महसूस हो रहा है?
इसका स्वाद अंगूर जैसा है।
ठीक है। इसमें ज़्यादा रस है।
और आपको जीभ के पीछे ज़्यादा महसूस हो रहा है।
यह संकेत है कि मर्लो क्षेत्र तैयार है।
तो, आपको इन्हें कितनी जल्दी तोड़ना होता है?
जब ये अच्छी तरह पक जाते हैं, तो हमें इन्हें तुरंत तोड़ना पड़ता है
क्योंकि अगर आप एक और दिन इंतज़ार करें,
तो ज़्यादा देर हो जाएगी।
- एक और दिन? - हाँ।
अगर आप एक और दिन इंतज़ार करें, तो ज़्यादा देर हो जाएगी।
अगर आप सोए रहे तो? यानी, सोते रह गए तो?
- समय पर न उठे तो? - नहीं, ऐसा नहीं होता है।
वाह।
- मैं इंतज़ार नहीं करना चाहता। - नहीं। कोई...
नहीं... चलिए... आप समय गँवा रहे हैं।
आपको काम शुरू करना होगा।
अंगूर तैयार हैं।
ठीक है। चलिए।
एमिलियानो, मतेओ और मुझे तोड़ने के लिए अंगूरों की अपनी पंक्ति मिली है।
- मुझे दिख रहा है। और यहाँ यह दिख रहा है। - यह ज़्यादा आसान है।
ठीक है, यह बढ़िया है।
अब तक, यह आसान लग रहा है।
और यहाँ एक छोटा सा गुच्छा है।
- हो गया। - ठीक है।
ठीक है, ठीक है। अब मैं यह समझ गया हूँ।
वहाँ सब कैसा चल रहा है?
दरअसल मैं बहुत छोटे लोगों को काम पर रखने का सुझाव दूँगा, समझे?
यह अच्छा विचार है।
क्योंकि यह... यह... यह कमर तोड़ने वाला काम है।
हँ? यह देखिए। अब मैं तेज़ी से कर रहा है।
अगर आप लोग तेज़ी से नहीं कर सकते...
- वे काफ़ी धीमे हैं। - वे काफ़ी धीमे हैं।
और अगर मैं... अगर यह मेरा बाग़ होता, तो वे जा चुके होते।
वे निकाले जा चुके होते।
उन्होंने यह बचपन में किया था।
है न?
और आप बस बता सकते हैं कि कैसे शायद वे बचपन में
कामचोरी कर रहे थे और लगता है वे अभी भी वैसे ही काम कर रहे हैं।
अभी आप लोग इस काम में बेहद बुरे हैं।
क्या अभी मैं आपकी दादी जैसा सुनाई पड़ रहा हूँ?
यही जीवन की कड़वी सच्चाई है। मैं दादी जैसा सुनाई पड़ रहा हूँ।
यह भी "वेंडेमिया" का हिस्सा है।
अपने आस-पास के लोगों के साथ इस समय का मज़ा लेना।
अपने परिवार और दोस्तों के साथ।
तो यह भी इसकी सुंदरता है।
- वैसे, यह... यह ऐसा ही होना चाहिए। - बिल्कुल।
- मेरा मतलब, यह... - हाँ।
...बेहद शानदार है, है न?
कितने पर्यटकों को यह करने का मौका मिलता है?
क्या आप अंगूरों से, मिट्टी से जुड़ा हुआ महसूस कर रहे हैं?
अभी मैं अपने काइरोप्रैक्टर से ज़्यादा जुड़ा हुआ महसूस कर रहा हूँ।
यूजीन, दोस्तों। यहाँ आओ।
- चलिए। - बढ़िया है। धन्यवाद, मतेओ।
आपका स्वागत है।
- गुणवत्ता ठीक है। गुणवत्ता अच्छी है। - हाँ, बढ़िया काम किया।
हम बेशक इसका इस्तेमाल कर सकते हैं।
अब हम इसे पिकअप ट्रक के पीछे लोड करेंगे।
हमारे अंगूर वापस वाइनरी जा रहे हैं,
जहाँ वे तोड़े गए बाकी अंगूरों के साथ मिलाए जाएँगे,
कुचले जाएँगे, फिर फ़रमेन्ट किए जाएँगे और अंत में बैरल में पकाए जाएँगे।
जब यह हो जाएगा, तो मेरी बोतल के लिए वापस आने का यह एक अच्छा बहाना होगा।
जैसे कि मुझे कोई बहाना चाहिए।
रसोई में, काम अच्छी तरह पूरा करने का पुरस्कार बन रहा है, लंच।
यह काफ़ी अच्छी पार्टी होगी और काफ़ी जायज़ भी।
कुछ बेहद शानदार इटालियन खाने के साथ।
ठीक है।
मैं इसे इटालियन खाना कहता हूँ। वे इसे बस खाना कहते हैं।
और मुझे बताते हुए ख़ुशी हो रही है कि मैंने भी इसमें अपना योगदान दिया।
अरे, वाह।
वाह।
इसमें जो ट्रफ़ल है, मैंने वह ज़मीन से खोदकर निकाला था, समझे?
एक प्यार कुत्ते की मदद से।
और वह मोहतरमा कौन है जिन्होंने यह पास्ता बनाया?
पट्रिज़िआ। वह यहाँ रोज़ाना हमारे लिए...
- रोज़ाना? - ...लंच बनाती हैं। हाँ।
एमिलियानो, आप इसमें बेहद, बेहद अच्छे हैं।
- आप इसमें बेहद अच्छे हैं। - धन्यवाद। मेरी अपनी तकनीक है।
क्या आपने बचपन में वेटर के रूप में भी काम किया था?
नहीं, कभी नहीं। पर शायद मेरी माँ ने मुझे सिखाया था।
ठीक है।
मुझे पता था कि मुझे इटली से प्यार था, पर इस सफ़र से पहले,
मुझे इसका कारण समझ नहीं आया था।
अब, मैं समझ गया हूँ।
यह देखिए। यह मेरे लिए इटली है।
यह जीवन जीने का एक तरीका है।
यह एक समुदाय है।
यह खाना है।
यह वाइन है।
पर यह इससे भी बढ़कर है।
यह उन सभी चीज़ों की सराहना करने का समय निकालना है।
जीवन की धीमी गति से संभव हुई सराहना।
पट्रिज़िआ, यह स्वादिष्ट है।
- आपके नाम। - चियर्स।
चियर्स।
यही मेरे लिए "ल डोल्चे वीटा" है। यही सुखद ज़िंदगी है।
और यह जीवन की
मेरी प्राथमिकताओं के बेहद क़रीब है।
तो अलविदा, इटली।
मेरे अगले गंतव्य को मेरी उम्मीदें बरक़रार रखनी होंगी।
अगली बार...
पहली बार ग्रीस आया हूँ...
यह आपका विला है।
यह ख़ूबसूरत है।
अरे, हाँ। यह बढ़िया है।
और मैं अभी से दार्शनिक महसूस कर रहा हूँ।
शायद मुझे नया काम मिल गया है।
शाबाश!
ऑक्टोपस!
हाँ, नहीं।
मैं ऑक्टोपस नहीं खा सकता। मुझे पता है कि वे कैसे दिखते हैं।
शाबाश, यूजीन!
उप-शीर्षक अनुवादक : मून कलिता